title: "Tornaado"
text: "En Tornaado as en horelwinj, di oober ei uun a troopen, man uun madel breetjin f\u00f6\u00f6rkomt.\n\nUun \u00e4\u00e4g woort hi tu en Winjh\u00f6\u00f6s, auer sia tu en Weederh\u00f6\u00f6s.\n\nEn tornaado lewet miast bluas tjiin min\u00fcten, koon oober uk en st\u00fcnj d\u00fc\u00fcre. Di tornaado salew as m\u00e4 0 bit 100 km/h onerwai, oober huar hi a eerd bereert, koon a winj bit 500 km/h gau wei.\n\nA miast tornaados saan swaak (kategorii F0, F1), 11% san madelstark (F2, F3), an bluas 1% san f\u00fcrchterlik stark (F4, F5). A slimst tornaados jaft at miast uun a Great Plains (USA), huar kuul, dr\u00fcg loft faan a Rocky Mountains deel weit, an ham m\u00e4 warem, wiat loft faan a Golf faan Meksiko misket. Uun Sjiisklun san a tornaados miast ei so stark, en F4 tornaado komt ferlicht iansis uun twuntag juar f\u00f6\u00f6r, an en F5 tornaado ferlicht iansis uun hunert juar. Man uk bi en F3 tornaado gung al h\u00fcsang uunstaken.\n\nIindialang \nDet iindialang tu F-kategoriin gongt efter't Fujita-Skaala. Diarbi as F0 amanbi so f\u00f6l \u00fcs 11 Beaufort, F1 amanbi 12 Beaufort .\n\nAt Fujita-Skaala gongt noch widjer m\u00e4 F7, F8 an so widjer bit F12, det komt uun a nat\u00fc\u00fcr oober ei f\u00f6\u00f6r.\n\nLuke uk diar \n\nKliimatologii"